PATVIRTINTA

Vilniaus Antakalnio pradinės mokyklos direktoriaus 2022 m. sausio 3 d.

įsakymu Nr. V–1

**VILNIAUS ANTAKALNIO PRADINĖS MOKYKLOS**

**MOKYTOJO PADĖJĖJO**

**PAREIGYBĖS APRAŠYMAS Nr. 12**

**I. BENDROSIOS NUOSTATOS**

1. Mokytojo, dirbančio pagal ikimokyklinio, priešmokyklinio, pradinio, pagrindinio, vidurinio, specialiojo ugdymo ir profesinio mokymo programas, padėjėjas (toliau – padėjėjas) padeda ribotų galimybių mokiniams savarankiškai dalyvauti ugdyme ir popamokinėje veikloje.
2. Mokytojo padėjėjo pareigybės lygis – C.
3. Padėjėjas dirba su mokiniu ar mokinių grupe, bendradarbiaudamas su mokytoju, auklėtoju, specialiuoju pedagogu, logopedu ir kitais specialistais.
4. Mokytojo padėjėjas dirba vadovaudamasis mokyklos nuostatais, profesinės etikos bei elgesio kultūros pagrindais, mokyklos darbo tvarkos taisyklėmis, mokyklos planavimo dokumentais bei pareigybės aprašymu.
5. Mokytojo padėjėjas tiesiogiai pavaldus ir atskaitingas direktoriaus pavaduotojui ugdymui.

**II. SPECIALIEJI REIKALAVIMAI**

1. Išsilavinimas – ne žemesnis kaip vidurinis.
2. Gebėjimas sklandžiai ir argumentuotai dėstyti mintis žodžiu ir raštu.
3. Turėti žinių apie darbo su skirtingus ugdymosi poreikius turinčiais mokiniais specifiką.
4. Gebėjimas bendrauti ir dirbti su mokiniais padedant jiems įsisavinti mokomąją medžiagą, atlikti mokytojo skirtas užduotis, apsitarnauti, susitvarkyti, orientuotis aplinkoje, judėti, maitintis, naudotis ugdymui skirta kompensacine technika ir mokymo bei kompensacinėmis priemonėmis.
5. Gebėjimas bendradarbiauti su mokytoju, specialiuoju pedagogu, logopedu, kitais specialistais ir mokinių tėvais (globėjais, rūpintojais).
6. Gebėjimas bendrauti ir bendradarbiauti, laikytis profesinės etikos bei elgesio kultūros normų.

**III. MOKYTOJO PADĖJĖJO FUNKCIJOS**

1. Padeda mokiniui (mokinių grupei):
	1. orientuotis ir judėti aplinkoje, susijusioje su ugdymu(si), mokykloje ir už jos ribų ugdomosios veiklos, pamokų, pertraukų, popamokinės veiklos, papildomo ugdymo, renginių ir išvykų metu;
	2. apsitarnauti, pavalgyti, pasirūpinti asmens higiena;
	3. įsitraukti į ugdomąją veiklą ir pagal galimybes joje dalyvauti:
		1. paaiškina mokytojo skirtas užduotis ir talkina jas atliekant;
		2. padeda perskaityti ar perskaito tekstus, skirtus mokymuisi;
		3. padeda užsirašyti ar užrašo mokymo medžiagą;
		4. padeda tinkamai naudotis ugdymui skirta kompensacine technika ir mokymo bei kompensacinėmis priemonėmis;
	4. atlikti kitą su ugdymu(si), savitarna, savitvarka, maitinimu(si) susijusią veiklą;
	5. turinčiam (turintiems) ribotas mobilumo galimybes:
		1. išlipti iš transporto priemonės atvykus į mokyklą ir įlipti į transporto priemonę išvykstant iš mokyklos;
		2. judėti po mokyklą, pasiekti klasę, grupę, kitas patalpas.
2. Bendradarbiauja su mokytoju.
3. Bendradarbiaudamas su mokytoju, specialiuoju pedagogu, logopedu ir kitais su mokiniu (mokinių grupe) dirbančiais specialistais, numato ugdymo tikslų ir uždavinių pasiekimo būdus bei pagalbos mokiniams teikimo metodus ir juos taiko.
4. Padeda mokytojui parengti ir/ar pritaikyti mokiniui (mokinių grupei) reikalingą mokomąją medžiagą.
5. Vykdo kitus direktoriaus įsakymų teisėtus nurodymus.

**IV. MOKYTOJO PADĖJĖJO ATSAKOMYBĖ**

1. Mokytojo padėjėjas atsako už:
	1. kokybišką savo funkcijų vykdymą;
	2. mokinio, mokinių grupės, kuriems teikia pagalbą, saugumą;
	3. profesionalią komunikaciją su tėvais (globėjais, rūpintojais);
	4. patikėtų mokymo priemonių, literatūros, vadovėlių, metodinės medžiagos ir materialinių vertybių racionalų naudojimą ir tausojimą;
	5. emociškai saugios ugdymosi aplinkos puoselėjimą, pageidaujamo elgesio modeliavimą, reagavimą į smurtinį elgesį, patyčias;
	6. darbuotojų saugos ir sveikatos, elektros, gaisrinės, civilinės saugos bei higienos normų reikalavimų laikymąsi.
2. Už savo pareigų netinkamą vykdymą darbuotojas atsako Lietuvos Respublikos įstatymų nustatyta tvarka.

\_\_\_\_\_\_\_\_\_\_\_\_\_\_

SUSIPAŽINAU

Data \_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas)                                                (vardas, pavardė)